বন্ধুরা বিদায় হলে ওরা কেবল স্বামী-স্ত্রীরা থাকে। ফুটপাতের সাথে চারটি টুল টেনে বসে। জেসমিন তার কাঁধে ঠান্ডা বাতাস টের পায়। ‘তোমার দেশের বাড়ি কোথায়?’ দুলাল জিজ্ঞেস করে। জেসমিন কিছু বলার আগে সে শুনতে পায় রুবি বলছে, ‘কুড়িগ্রাম।’ রুবির কণ্ঠস্বরের কিছু একটা জেসমিনকে বলে দেয় যে সে সবচেয়ে প্রিয় বউটি হতে চায়। এখন জেসমিন লক্ষ্য করে রুবি তার চুলগুলো ফিতা দিয়ে বেঁধেছে। নিজেদের প্লেট শেষ করে সকলে উঠে পড়ে। মালা দুলালের হাত ধরে ওর বাসার দিকে রওনা হয়। জেসমিন এবং রুবি কুলসুমের বাসার উদ্দেশ্যে বাসে ওঠে। রুবি কুলসুমকে আগাম কিছু টাকা দিতে যাচ্ছে যাতে সেও ওখানে থাকতে পারে, যতক্ষণ না তারা নিজেরা মাথা গোজার বিকল্প বন্দোবস্ত করতে পারছে।